
Javna agencija za knjigo Republike Slovenije (v nadaljevanju: JAK) na podlagi Zakona o Javni agenciji za knjigo Republike Slovenije (Uradni list RS, št. 112/2007), Zakona o uresničevanju javnega interesa za kulturo (Uradni list RS, št. 77/2007 – UPB1, 56/2008, 4/2010 in 20/2011), Pravilnika o izvedbi postopkov javnega poziva in javnega razpisa s področja knjige (Uradni list RS, št. 19/2009 in št. 90/2011) ter Pravilnika o strokovnih komisijah Javne agencije za knjigo Republike Slovenije (Uradni list RS, št. 19/2009) objavlja

Javni projektni razpis za izbor kulturnih projektov na področjih knjige za leto 2012
(v nadaljevanju: JR10–KNJIGA–2012)

1. Naziv in sedež naročnika 

Javna agencija za knjigo Republike Slovenije, Tržaška cesta 2, 1000 Ljubljana.
2. Predmet in cilji javnega razpisa JR10–KNJIGA–2012

Predmet javnega projektnega razpisa JR10–KNJIGA–2011 je sofinanciranje kulturnih projektov na področjih izdaje knjig, izdaje revij, bralne kulture, literarnih prireditev, mednarodnega sodelovanja in delovnih štipendij. 
JAK bo kulturne projekte na področjih knjige v letu 2012 v okviru javnega projektnega razpisa JR10–KNJIGA–2012 podpirala v skladu z naslednjimi dolgoročnimi cilji: 

· izdaja kakovostnih knjižnih del in revij za odrasle, mladino in otroke ter spodbujanje dostopnosti knjig in revij javnosti, 

· izvedba projektov bralne kulture, ki spodbujajo branje različnih ciljnih skupin na nacionalni ali regionalni ravni ter oblikujejo vseživljenjske bralne navade, 

· izvedba kakovostnih, prepoznavnih in inovativnih literarnih prireditev z nacionalnim ali regionalnim dosegom, 

· organizacija kakovostnih, prepoznavnih in inovativnih projektov, namenjenih trajnemu umeščanju slovenskega leposlovja in humanistike v tujini,

· neposredno podpiranje ustvarjalcev.
3. Osnovna razpisna področja

Razpis se nanaša na naslednja področja knjige: 

· izdaja knjig (IK),

· izdaja revij (IR), 

· bralna kultura (BK),

· literarne prireditve (LP), 

· mednarodno sodelovanje (MS) in 

· delovne štipendije (DŠ).

Opredelitev področij razpisa je lahko dodatno navedena v prijavnih obrazcih OBR1 za posamezna področja razpisa, ki so sestavni del razpisne dokumentacije.
3.1.  Izdaja knjig (IK)
Opredelitev področja: 
Na področje izdaje knjig lahko prijavitelji prijavijo posamična knjižna dela vseh zvrsti in žanrov slovenskih avtorjev za odrasle, mladino in otroke, prevodna dela tujih avtorjev za odrasle, otroke in mladino, izvirna in prevodna temeljna dela ter ponatise temeljnih del s področja kulture, umetnosti in humanističnih ved. 
Predmet sofinanciranja na področju izdaje knjig niso katalogi razstav, zborniki simpozijev in priložnostni zborniki, priročniki in učbeniki, objave rezultatov znanstvenih raziskav ali rezultatov podiplomskega študija. Znanstvenim monografijam je namenjen poseben razpis JAK.
3.2.  Izdaja revij (IR)
Opredelitev področja: 
Na področje izdaje revij lahko prijavitelji prijavijo literarne, kulturne in umetnostne revije za odrasle, mladino in otroke.
Predmet sofinanciranja na področju izdaje revij niso znanstvene revije, katerih izdajatelji imajo status raziskovalne organizacije pri Javni agenciji za raziskovalno dejavnost (ARSS) in sodijo primarno na področje znanstveno-raziskovalne dejavnosti ter jim je namenjen poseben razpis JAK za sofinanciranje znanstvenega periodičnega tiska.
3.3. Bralna kultura (BK)
Opredelitev področja: 
Projekti bralne kulture so sistematično usmerjeni v razvijanje in širjenje bralne kulture, promocijo branja leposlovja in humanistike ter kupovanja knjig. Upoštevajo sodobne didaktične pristope s področja bralne kulture in so neposredno povezani z aktivnim branjem/sodelovanjem udeležencev projekta. Skrbijo za povezovanje različnih subjektov na področju razvijanja bralne kulture (knjižnice –– založbe – avtorji). 
K projektom bralne kulture spadajo tudi delavnice kreativnega pisanja in literarni natečaji z nacionalnim ali vsaj regionalnim dosegom.
Med projekte bralne kulture ne sodijo kreativne delavnice, ki niso neposredno povezane s knjigo oz. njenim avtorjem, gledališke uprizoritve, glasbene prireditve, razstave ipd.
3.4. Literarne prireditve (LP)
Opredelitev področja: 
Literarna prireditev je zaključena vsebinska celota, usmerjena v promocijo slovenskih avtorjev ter v promocijo ustvarjalnosti na področju leposlovja in humanistike. Je eno- ali večdnevni dogodek (t. i. literarni festival), ki vključuje vsaj dva (2) slovenska avtorja in poteka v Sloveniji. 
Med literarne prireditve šteje tudi podeljevanje literarnih nagrad. 
Med literarne prireditve ne sodijo novinarske konference ob izidu knjižnih del ali podelitvi literarnih nagrad, kreativne delavnice, ki niso neposredno povezane s knjigo oz. njenim avtorjem, in kulturne prireditve ob državnih ali občinskih praznikih.

3.5. Mednarodno sodelovanje (MS)
Opredelitev področja: 
Predmet razpisnega področja je sofinanciranje organizacije projektov, ki se nanašajo na promocijo slovenskih avtorjev in slovenske ustvarjalnosti na področju leposlovja in humanistike v tujini: organizacija kakovostnih, prepoznavnih ali inovativnih dogodkov v Sloveniji ali tujini, namenjenih izključno trajnemu umeščanju slovenskega leposlovja in humanistike v tujini, ter organizacija kakovostnih in prepoznavnih predstavitev na sejmih v tujini, kjer ni nacionalne stojnice. Izključni namen predstavitve na sejmih je promocija vrhunskega slovenskega leposlovja in humanistike ter združevanje predstavitev več domačih založnikov.
3.6. Delovne štipendije (DŠ)
Opredelitev področja: 
Predmet razpisnega področja je neposredna podpora ustvarjalcem na področjih leposlovja, esejistike in kritike, ki ustvarjajo v slovenskem jeziku in s svojim delom pomembno prispevajo h kvaliteti in raznovrstnosti slovenskega književnega ustvarjanja.

4. Okvirna vrednost javnega projektnega razpisa JR10–KNJIGA–2012 ter obdobje in način za porabo dodeljenih sredstev

Okvirna vrednost javnega projektnega razpisa JR10–KNJIGA–2012 za leto 2012 znaša predvidoma 750.000,00 EUR, in sicer za področja:

· izdaja knjig: predvidoma 265.000,00 EUR 
· izdaja revij: predvidoma 150.000,00 EUR 
· bralna kultura: predvidoma 50.000,00 EUR 
· literarne prireditve: predvidoma 85.000,00 EUR 
· mednarodno sodelovanje: predvidoma 45.000,00 EUR
· delovne štipendije: predvidoma 156.000,00 EUR.
Dodeljena proračunska sredstva bodo morala biti porabljena v proračunskem letu 2012 oz. v plačilnih rokih, kot jih določa Zakon o izvrševanju proračuna Republike Slovenije za leti 2011 in 2012 (Uradni list RS, št. 96/2010, 4/2011 in 45/2011 Odl. US: U-I-1/11-15). 

JAK bo z izbranim prijaviteljem kulturnega projekta sklenila pogodbo o sofinanciranju za leto 2012 v okviru proračunskih možnosti.
5. Višina sofinanciranja in upravičeni stroški 

5.1. Višina sofinanciranja

JAK bo izbranim izvajalcem projektov s področij knjige sofinancirala največ 70 % upravičenih stroškov na prijavljeni kulturni projekt. Na področju delovnih štipendij bo JAK izbranim izvajalcem štipendije sofinancirala 100 %.

Tveganje glede izvajanja kulturnega projekta pred datumom izdaje končne odločbe o sofinanciranju nosi prijavitelj.

5.2. Upravičeni stroški

Upravičeni stroški projekta so stroški, nastali pri aktivnostih, ki so v celoti ali delno v neposredni zvezi s projektom, sprejetim v sofinanciranje, so v skladu s predmetom in namenom razpisa ter niso sofinancirani iz drugih javnih virov. 
JAK sofinancira le upravičene stroške, ki so nastali od dneva objave javnega razpisa naprej, razen stroškov avtorskih pravic prijavljenega projekta, ki so lahko sofinancirani tudi, če so nastali do največ enega leta pred dnevom objave javnega razpisa.

5.2.1. Upravičeni stroški na področju izdaje knjig (IK)
Med upravičene stroške na področju izdaje knjig sodijo:

sklop A: avtorski honorarji (avtorji besedil, avtorji uvodnih/spremnih besedil, prevajalci, ilustratorji, lektorji, plačilo avtorskih pravic idr.), v primeru prevoda temeljnih teoretskih del s področja humanistike, umetnosti in kulture tudi stroški strokovnega pregleda, vendar največ 15 % od avtorskega honorarja pisca ali prevajalca teoretskega besedila,
sklop B: tiskarska priprava in tisk,
sklop C: stroški uredniškega dela. 

Na področju izdaje knjig JAK upošteva naslednje izhodiščne avtorske honorarje: 
izvirnim ustvarjalcem v višini vsaj 350,00 EUR bruto na avtorsko polo, prevajalcem vsaj 270,00 EUR bruto na avtorsko polo, za izvirno pesniško zbirko pavšal v višini vsaj 2.500,00 EUR bruto, za prevod pesniške zbirke pavšal vsaj 2.000,00 EUR bruto in za pisca slikanice pavšal vsaj 500,00 EUR bruto za prvo naklado/prvo tiskano izdajo.

5.2.3. Upravičeni stroški na področju izdaje revij (IR)
Med upravičene stroške na področju izdaje literarnih, kulturnih in umetnostnih revij sodijo:
sklop A: avtorski honorarji (avtorska besedila, prevodi besedil v slovenski jezik, odkup avtorskih pravic za besedila in vizualno gradivo, lektoriranje …),
sklop B: tiskarska priprava in tisk,
sklop C: stroški uredniškega dela, ki ne smejo presegati 10 % vseh upravičenih stroškov letnika revije. 

5.2.4. Upravičeni stroški na področju bralne kulture (BK)
Med upravičene stroške na področju bralne kulture sodijo stroški, neposredno povezani z izvedbo projekta, in sicer:

Sklop A: avtorski honorarji (za avtorje, moderatorje, prevajalce, urednike, lektorje …),
Sklop B: stroški organizacije (potni stroški, dnevnice, tisk, stroški dela …), 
Sklop C: stroški promocije (oglasi, dodatna promocijska gradiva …). 
Na področju bralne kulture JAK upošteva bruto honorar 150,00 EUR za nastop ustvarjalca. 
5.2.5. Upravičeni stroški na področju literarnih prireditev (LP)
Med upravičene stroške na področju literarnih prireditev sodijo stroški, neposredno povezani z izvedbo projekta, in sicer:

Sklop A: avtorski honorarji (za avtorje, moderatorje, prevajalce, urednike, lektorje …),

Sklop B: stroški organizacije (potni stroški, dnevnice, tisk, stroški dela …),

Sklop C: stroški promocije (oglasi, dodatna promocijska gradiva …).
Prijaviteljem, ki bodo prijavili kulturni projekt LP z vključenim podeljevanjem uveljavljenih literarnih nagrad, bo JAK kot upravičene stroške štela tudi nagrado za nominirance v skupnem znesku višine glavne nagrade. 

Na področju literarnih prireditev JAK upošteva bruto honorar 150,00 EUR za nastop ustvarjalca. 

5.2.6. Upravičeni stroški na področju mednarodnega sodelovanja (MS)
Med upravičene stroške na področju mednarodnega sodelovanja sodijo stroški, neposredno povezani z izvedbo projekta, in sicer:

Sklop A: avtorski honorarji (za avtorje, moderatorje, prevajalce, urednike, lektorje …),

Sklop B: stroški organizacije (potni stroški, dnevnice, najemnina …),

Sklop C: stroški promocije.

Na področju mednarodnega sodelovanja JAK upošteva bruto honorar 150,00 EUR za nastop ustvarjalca. 

6. Pogoji za sodelovanje na javnem projektnem razpisu JR10–KNJIGA–2012
6.1. Splošni pogoji za sodelovanje na javnem projektnem razpisu JR10–KNJIGA–2012
Prijavitelji na javnem projektnem razpisu JR10–KNJIGA–2012 morajo izpolnjevati naslednje splošne pogoje:

· da kot nevladna ali zasebna kulturna organizacija, društvo, javni zavod ali gospodarska organizacija delujejo primarno na področju kulture oz. da kot fizične osebe ustvarjajo v slovenskem jeziku na področju knjige,
· da kot izvajalec javnega kulturnega programa na področju knjige v letu 2011 niso bili neposredno pozvani k predložitvi programa dela in finančnega načrta za leto 2012 s strani JAK na istem razpisnem področju iz naslova javnega razpisa JR7–PROGRAM–2010–2012,
· da kot javni zavod v letu 2011 niso bili neposredno pozvani k predložitvi programa dela in finančnega načrta za leto 2012 s strani Ministrstva za kulturo RS oz. da kot javni zavod predlagajo projekte, ki niso del sofinanciranega rednega programa,
· da so v primeru, da so bili v letu 2011 pogodbena stranka JAK, v pogodbenem roku izpolnili vse pogodbene obveznosti do JAK,
· da za isti projekt in isti namen niso pridobili sredstev iz državnega oz. lokalnega proračuna,

· da prijavljajo kulturne projekte, ki bodo v celoti realizirani v letu 2012,
· da se z istim kulturnim projektom na javni projektni razpis JR10–KNJIGA–2012 prijavljajo samo enkrat,
· da za isti projekt na javni projektni razpis JR10–KNJIGA–2012 poda vlogo le en prijavitelj,
· da spoštujejo določila Zakona o avtorski in sorodnih pravicah in Zakona o obveznem izvodu publikacij,
· da pri prijavi na področje razpisa JR10–KNJIGA–2012 upoštevajo vsebine, navedene v točki 3 in v prijavnih obrazcih OBR1 za posamezna področja javnega projektnega razpisa JR10–KNJIGA–2012.
Dokazilo: OBR1 (za posamezno razpisno področje) – Predstavitev projekta z izjavami prijavitelja, vzorcem pogodbe in obveznimi prilogami.
Za sredstva na javnem projektnem razpisu JR10–KNJIGA–2012 ne morejo kandidirati knjigarne, ki jim je namenjen poseben razpis JAK. 

6.2. Posebni pogoji za sodelovanje na javnem projektnem razpisu JR10–KNJIGA–2012
6.2.1. Posebni pogoji na področju izdaje knjig (IK)
Prijavitelji na javnem projektnem razpisu JR10–KNJIGA–2012 na področju izdaje knjig morajo poleg splošnih pogojev, ki jih določa besedilo točke 6.1 javnega projektnega razpisa JR10–KNJIGA–2012, izpolnjevati še naslednje posebne pogoje:
· da so registrirani za opravljanje založniške dejavnosti (šifra kategorije po Standardni klasifikaciji dejavnosti – JP58) na področju Republike Slovenije in/ali v zamejstvu, 

· da so v obdobju 2009–2011 izdali najmanj tri (3) knjižne naslove v slovenščini (prva izdaja) s področja javnega razpisa,
· da zaprošajo za sofinanciranje največ šestih (6) knjižnih naslovov v slovenskem jeziku s področja javnega razpisa, ki bodo v knjižni obliki izšli v letu 2012,
· da zagotavljajo, da bo knjižni projekt v tiskani obliki izšel v najmanj 300 izvodih, poezija in drame pa v najmanj 200 izvodih, in da bo sofinancirana knjižna izdaja v primeru razprodane naklade dosegljiva s tiskom na zahtevo oz. ponatisom najmanj tri leta po izidu sofinancirane knjige,
· da zagotavljajo, da bodo pri izdaji subvencioniranih knjižnih del zagotovili osnovni izhodiščni avtorski honorar izvirnim ustvarjalcem v višini vsaj 350,00 EUR bruto na avtorsko polo, prevajalcem vsaj 270,00 EUR bruto na avtorsko polo; za izvirno pesniško zbirko pavšal v višini vsaj 2.500,00 EUR bruto, za prevod pesniške zbirke pavšal v višini vsaj 2.000,00 EUR bruto in za pisca slikanice pavšal vsaj 500,00 EUR bruto za prvo naklado,
· da predlagajo kulturni projekt, katerega zaprošeni znesek sofinanciranja ne presega 70 % vseh upravičenih stroškov oz. 12.000,00 EUR na knjižni projekt, da bodo za izvedbo zaprošenega kulturnega projekta zagotovili najmanj 30 % delež sofinanciranja iz lastnih sredstev ali drugih virov in da bodo imeli jasno in realno izdelano finančno konstrukcijo. Prijavljeni kulturni projekt mora biti finančno uravnotežen, kar pomeni, da morajo biti prihodki in odhodki prijavljenega projekta enaki (prihodki = odhodki).
Dokazilo: OBR1–IK Predstavitev projekta z izjavami prijavitelja, vzorcem pogodbe in obveznimi prilogami ter OBR2–IK Finančna konstrukcija projekta.
6.2.2. Posebni pogoji za področje izdaje revij (IR)
Prijavitelji na javnem projektnem razpisu JR10–KNJIGA–2012 na področju literarnih, kulturnih in umetnostnih revij morajo poleg splošnih pogojev, ki jih določa besedilo točke 6.1 javnega projektnega razpisa JR10–KNJIGA–2012, izpolnjevati še naslednje posebne pogoje: 
· da so registrirani za opravljanje založniške dejavnosti (šifra kategorije po Standardni klasifikaciji dejavnosti – JP58) na področju Republike Slovenije in/ali v zamejstvu, 

· da kandidirajo na javnem razpisu z literarno, kulturno ali umetnostno revijo, ki izhaja v slovenskem jeziku v tiskani obliki vsaj dvakrat (2) letno, tj. dva zvezka letno, v letnem obsegu najmanj 16 AP in v nakladi najmanj 200 izvodov ter je v tej dinamiki izhajanja, obsegu in nakladi izhajala tudi v letu 2011, 
Dokazilo: po en izvod vseh izdanih zvezkov revije v letu 2011 v primeru, ko JAK ni sofinancirala prijavljene revije v letu 2011 iz naslova razpisa JR10–KNJIGA–2012, 
· da oglasni prostor v reviji ne presega 10 % celotnega prostora posameznega zvezka,
· da je revija dostopna bralcem na celotnem območju Slovenije in ima urejeno distribucijo v knjigarnah in knjižnicah v Sloveniji,
· da predlagajo kulturni projekt, katerega zaprošeni znesek sofinanciranja ne presega 70 % vseh upravičenih stroškov, da bodo za izvedbo zaprošenega kulturnega projekta zagotovili najmanj 30 % delež sofinanciranja iz lastnih sredstev ali drugih virov in da bodo imeli jasno in realno izdelano finančno konstrukcijo. Prijavljeni kulturni projekt mora biti finančno uravnotežen, kar pomeni, da morajo biti prihodki in odhodki prijavljenega projekta enaki (prihodki = odhodki).
Dokazilo: OBR1–IR Predstavitev projekta z izjavami prijavitelja, vzorcem pogodbe in obveznimi prilogami ter OBR2–IR Finančna konstrukcija projekta.
6.2.3. Posebni pogoji za področje bralne kulture (BK)
Prijavitelji na javnem projektnem razpisu JR10–KNJIGA–2012 morajo poleg splošnih pogojev, ki jih določa besedilo točke 6.1 javnega projektnega razpisa JR10–KNJIGA–2012, izpolnjevati še naslednje posebne pogoje:

· da so registrirani za opravljanje kulturne dejavnosti (šifra kategorije po Standardni klasifikaciji dejavnosti – R) ali založniške dejavnosti (šifra kategorije po Standardni klasifikaciji dejavnosti – JP58) na področju Republike Slovenije in/ali v zamejstvu, 

· da so v obdobju 2009–2011 organizirali vsaj tri (3) projekte s področja bralne kulture,
· da v prijavljenem projektu sodelujeta najmanj dva (2) slovenska avtorja, 

· da upoštevajo najnižji znesek posameznega honorarja za nastop avtorja, ki znaša 150,00 EUR bruto,

· da prijavljajo največ tri (3) projekte s področja BK za leto 2012,
· da v primeru, ko je prijavitelj splošna knjižnica, prijavlja projekte, ki niso sofinancirani v rednem programu dela javnega zavoda, ter le v primeru, da so bili v letu 2011 nakupi knjižnega gradiva opravljeni v skladu s smernicami Nacionalnega programa Ministrstva za kulturo za obdobje 2008–2011, 

· da zaprošajo za sofinanciranje največ 70 % vseh upravičenih stroškov in največ 10.000,00 EUR na projekt in da bodo za izvedbo zaprošenega javnega kulturnega projekta zagotovili najmanj 30 % delež sofinanciranja iz lastnih sredstev ali drugih virov in da bodo imeli jasno in realno izdelano finančno konstrukcijo. Prijavljeni projekt mora biti finančno uravnotežen, kar pomeni, da morajo biti prihodki in odhodki prijavljenega projekta enaki (prihodki = odhodki).
Dokazilo: OBR1–BK Predstavitev projekta z izjavami prijavitelja, vzorcem pogodbe in obveznimi prilogami ter OBR2–BK Finančna konstrukcija projekta.
6.2.4. Posebni pogoji za področje literarnih prireditev (LP)
Prijavitelji na javnem projektnem razpisu JR10–KNJIGA–2012 morajo poleg splošnih pogojev, ki jih določa besedilo točke 6.1 javnega projektnega razpisa JR10–KNJIGA–2012, izpolnjevati še naslednje posebne pogoje:

· da so registrirani za opravljanje kulturne dejavnosti (šifra kategorije po Standardni klasifikaciji dejavnosti – R) ali založniške dejavnosti (šifra kategorije po Standardni klasifikaciji dejavnosti – JP58) na področju Republike Slovenije in/ali v zamejstvu, 

· da so v obdobju 2009–2011 organizirali vsaj tri (3) literarne prireditve, 

· da prijavljajo eno- ali večdnevno literarno prireditev, ki poteka na enem ali več prizoriščih in vključuje sodelovanje najmanj dveh (2) slovenskih avtorjev,
· da upoštevajo najnižji znesek posameznega honorarja za nastop avtorja, ki znaša 150,00 EUR bruto,
· da prijavljajo največ tri (3) projekte s področja LP za leto 2012,
· da zaprošajo za sofinanciranje največ 70 % vseh upravičenih stroškov in največ 10.000,00 EUR na projekt in da bodo za izvedbo zaprošenega javnega kulturnega projekta zagotovili najmanj 30 % delež sofinanciranja iz lastnih sredstev ali drugih virov in da bodo imeli jasno in realno izdelano finančno konstrukcijo. Prijavljeni projekt mora biti finančno uravnotežen, kar pomeni, da morajo biti prihodki in odhodki prijavljenega programa enaki (prihodki = odhodki).
Dokazilo: OBR1–LP Predstavitev projekta z izjavami prijavitelja, vzorcem pogodbe in obveznimi prilogami ter OBR2–LP Finančna konstrukcija projekta.
6.2.5. Posebni pogoji za področje mednarodnega sodelovanja (MS)
Prijavitelji na javnem projektnem razpisu JR10–KNJIGA–2012 morajo poleg splošnih pogojev, ki jih določa besedilo točke 6.1 javnega projektnega razpisa JR10–KNJIGA–2012, izpolnjevati še naslednje posebne pogoje:

· da so registrirani za opravljanje kulturne dejavnosti (šifra kategorije po Standardni klasifikaciji dejavnosti – R) ali založniške dejavnosti (šifra kategorije po Standardni klasifikaciji dejavnosti – JP58) na področju Republike Slovenije in/ali v zamejstvu, 

· da so v obdobju 2009–2011 organizirali vsaj en (1) projekt s področja mednarodnega sodelovanja, 
· da upoštevajo najnižji znesek posameznega honorarja za nastop avtorja, ki znaša 150,00 EUR bruto,
· da gre v načrtovanju vsebin ali dogodkov izključno za promocijo in uveljavljanje slovenskega leposlovja in humanistike v tujini in da prijavljeni projekt sledi ciljem, navedenim v točki 2 javnega projektnega razpisa JR10–KNJIGA–2012,
· da za prijavljeni projekt niso prejeli sredstev iz naslova javnega poziva JP4–AD–2010,
· da predlagajo projekt, katerega zaprošeni znesek sofinanciranja ne presega 70 % vseh upravičenih stroškov in ne presega zneska v višini 10.000,00 EUR in da za izvedbo projekta zagotavljajo najmanj 30 % delež sofinanciranja iz drugih virov in imajo jasno in realno izdelano finančno konstrukcijo, iz katere so razvidni prihodki in odhodki izvedbe projekta. Prijavljeni projekt mora biti finančno uravnotežen, kar pomeni, da morajo biti prihodki in odhodki prijavljenega projekta enaki (prihodki = odhodki).
Dokazilo: OBR1–MS Predstavitev projekta z izjavami prijavitelja, vzorcem pogodbe in obveznimi prilogami ter OBR2–MS Finančna konstrukcija projekta.
6.2.6. Posebni pogoji za področje delovnih štipendij (DŠ)
Prijavitelji na javnem projektnem razpisu JR10–KNJIGA–2012 morajo poleg splošnih pogojev, ki jih določa besedilo točke 6.1 javnega projektnega razpisa JR10–KNJIGA–2012, izpolnjevati še naslednje posebne pogoje:

· da delujejo na področjih knjige kot pisatelji, pesniki, prevajalci, esejisti, literarni kritiki, publicisti ali avtorji stripa, ustvarjajo v slovenskem jeziku in zaprošajo za delovno štipendijo v znesku 13.000,00 EUR, 
· da so v obdobju 2009–2011 objavili vsaj eno (1) samostojno knjižno delo ali da njihove objave v literarnih, kulturnih in umetnostnih revijah v Sloveniji in/ali v tujini predstavljajo referenčen opus, 

· da v letih 2010 in 2011 niso dobili delovne štipendije JAK (iz naslova razpisov JR4–KNJIGA–2010, JP4–AD–2010, JR12–KNJIGA–2011). 

7. Kriteriji za ocenjevanje prijav in njihova uporaba

7.1. Področje izdaje knjig (IK)
	Zap. št.
	Razpisni kriteriji/merila – IK
	Možno št. točk

	1.
	Reference založbe, s poudarkom na načrtnosti in kontinuiteti programske usmeritve, izpolnjevanju založniških standardov ter izkazovanju dejavnosti za predstavitev in promocijo avtorjev ter knjižnega programa 
	10

	2.
	Vsebinska predstavitev knjižnega projekta ter njegovega pomena in aktualnosti za nacionalno kulturo, v primeru del za otroke in mladino utemeljitev primernosti za ciljno skupino bralcev
	15

	3.
	Reference avtorjev, prevajalcev, ilustratorjev, urednika in drugih ključnih avtorskih sodelavcev pri knjižnem projektu
	10

	4.
	Zagotavljanje dostopnosti javnosti (distribucija, medijsko posredovanje, cena knjige)
	5

	
	Skupno število točk
	40


7.2. Področje izdaje revij (IR)
	Zap. št.
	Razpisni kriteriji/merila – IR
	Možno št. točk

	1.
	Dostopnost in razširjenost revije v slovenskem nacionalnem prostoru in/ali zamejstvu (prodana naklada, število naročnikov, distribucija, spletna stran revije, izkazovanje dejavnosti za predstavitev in uveljavljanje revije)
	15

	2.
	Vsebinska predstavitev in utemeljitev programskega profila revije 
	10

	3.
	Reference izdajatelja revije, urednikov, avtorjev in drugih sodelavcev pri izdajanju revije, s poudarkom na kontinuiteti in rednosti izhajanja 
	10

	4.
	Prepoznavnost in vloga revije v kulturnem življenju 
	5

	
	Skupno število točk
	40


7.3. Področje bralne kulture (BK)
	Zap. št.
	Razpisni kriteriji/merila – BK
	Možno št. točk

	1.
	Celovitost projekta, opredeljenost ciljev in merljivost rezultatov ter načrtna usmerjenost projekta v razvijanje bralne kulture na regionalni in nacionalni ravni, prepoznavnost projekta v slovenskem kulturnem prostoru, predviden obseg in dostopnost (število obiskovalcev, bralcev, udeležencev)
	10

	2.
	Aktualnost in kakovost projekta, vsebinska obrazložitev in utemeljitev projekta,
zlasti ustreznost vsebinske in didaktične zasnove projekta glede na ciljno občinstvo, povezovanje s splošnimi in šolskimi knjižnicami, knjigarnami ter drugimi subjekti, ki delujejo na področju razvijanja bralne kulture, opredeljenost aktivnega sodelovanja udeležencev, medijski načrt
	10

	3.
	Reference avtorja, avtorskih skupin, prijavitelja ter ostalih izvajalcev in podizvajalcev projekta 
	10

	4.
	Realno ovrednoten projekt glede na obseg in vsebino 
	10

	
	Skupno število točk
	40


7.4. Področje literarnih prireditev (LP)
	Zap. št.
	Razpisni kriteriji/merila – LP
	Možno št. točk

	1.
	Celovitost projekta, opredeljenost ciljev in merljivost rezultatov, načrtnost, kontinuiteta in sistematičnost uveljavljanja slovenskega leposlovja in humanistike na regionalni in nacionalni ravni, predviden obseg in dostopnost (število obiskovalcev, bralcev, udeležencev)
	10

	2.
	Aktualnost in kakovost projekta, vsebinska obrazložitev in utemeljitev projekta,
zlasti doseganje širšega občinstva oz. različnih ciljnih skupin, odvijanje na več prizoriščih in na širšem območju Slovenije, medijski načrt
	10

	3.
	Reference avtorja, avtorskih skupin, prijavitelja ter ostalih izvajalcev in podizvajalcev projekta
	10

	4.
	Realno ovrednoten projekt glede na obseg in vsebino 
	10

	
	Skupno število točk
	40


7.5. Področje mednarodnega sodelovanja (MS)

	Zap. št.
	Razpisni kriteriji/merila – MS
	Možno št. točk

	1.
	Aktualnost in kakovost projekta, vsebinska obrazložitev in utemeljitev projekta, medijski načrt
	25

	2.
	Reference prijavitelja in izvajalcev, vključenih avtorjev
	10

	3.
	Realno ovrednoten projekt glede na obseg in vsebino 
	5

	
	Skupno število točk
	40


7.6. Področje delovnih štipendij (DŠ)
	Zap. št.
	Razpisni kriteriji/merila – DŠ
	Možno št. točk

	1.
	Reference avtorjevega dela (kvaliteta celotnega opusa) ali izkazana posebna nadarjenost ustvarjalca 
	20

	2.
	Odmevnost avtorjevega dela v letih 2009–2011
	15

	4.
	Delovni načrt za leto 2012
	5

	
	Skupno število točk
	40


8. Uporaba kriterijev

8.1. Uporaba kriterijev in povzetek načina ocenjevanja za vsa razpisna področja in podpodročja razpisa JR10–KNJIGA–2012
Izbrani bodo tisti kulturni projekti, ki bodo v postopku izbire ocenjeni višje. 

Splošni in posebni razpisni kriteriji za posamezna razpisna področja so ovrednoteni s točkami, pri čemer je pri posameznem kriteriju navedeno najvišje možno število točk. Najvišje možno število prejetih točk je 40 točk, financirani pa so lahko projekti, ki prejmejo več kot 30 točk. Višina odobrenih sredstev za projekt je odvisna od skupne višine prejetih točk za posamezen projekt, obsega in finančne zahtevnosti projekta ter sredstev, ki so namenjena razpisu, pri čemer med izbranimi projekti ni primerljivosti glede višine odobrenih sredstev v sorazmerju z višino prejetih točk.
9. Razpisni rok in način oddaje vlog

Vloga mora biti izpolnjena na predpisanih razpisnih obrazcih za posamezno področje in mora vsebovati vse obvezne priloge in podatke, določene v razpisni dokumentaciji.

Prijavitelj, ki prijavlja več projektov, mora vsak projekt poslati v ločeni kuverti.

Prijavitelji morajo v celoti izpolnjeno vlogo v pisni obliki predložiti na naslov:

JAK, Tržaška cesta 2, 1000 Ljubljana do 9. 1. 2012 oziroma najkasneje tega dne oddati na pošti kot priporočeno pošiljko v zaprti ovojnici z izpisom na prednji strani: NE ODPIRAJ – PRIJAVA NA JAVNI RAZPIS ZA SOFINANCIRANJE PROJEKTOV S PODROČIJ KNJIGE z oznako JR10–KNJIGA–2012 ter z oznako razpisnega področja npr. Izdaja knjig. Na hrbtni strani ovojnice mora biti obvezno navedba prijavitelja: uradni naziv in naslov (sedež).

Hkrati morata biti najkasneje tega dne prijavna obrazca OBR1 in OBR2 poslana po elektronski pošti v tekstovnem dokumentu (npr. Word, Open Office), zadeva/subject elektronskega sporočila pa naj vsebuje ime prijavljenega projekta: 

· za izdajo knjig: knjige.projektni@jakrs.si
· za izdajo revij: revije.projektni@jakrs.si
· za bralno kulturo: bralna.kultura@jakrs.si
· za literarne prireditve: literarne.prireditve@jakrs.si
· za mednarodno sodelovanje: programi.ms@jakrs.si
· za delovne štipendije: delovne.stipendije@jakrs.si
Rok za zbiranje vlog prične teči na dan objave javnega razpisa JR10–KNJIGA–2012 v Uradnem listu RS, dne 2. 12. 2011 in traja do izteka zadnjega dne roka za oddajo vlog, ki je 9. 1. 2012.
Prijava je vložena pravočasno, če jo JAK prejme, preden se izteče rok za vložitev prijav. Če se prijava pošlje priporočeno po pošti, se za dan, ko JAK prejme prijavo, šteje dan oddaje na pošto. Prijavo je možno oddati osebno na naslovu JAK vsak delavnik med 10. in 12. uro. 

Oddaja vloge pomeni, da se prijavitelj strinja z vsemi pogoji in kriteriji javnega projektnega razpisa JR10–KNJIGA–2012.

Nepravočasno oddane vloge bodo izločene iz nadaljnje obravnave s sklepom o zavrženju (peti odstavek 117. člena v povezavi s 101. členom Zakona o uresničevanju javnega interesa za kulturo – Uradni list RS, št. 77/2007 – UPB1, 56/2008, 4/2010 in 20/2011).
Prijavitelji, ki ne bodo izpolnjevali predhodno navedenih splošnih in posebnih pogojev za posamezno razpisno področje, bodo kot neupravičene osebe izločeni iz nadaljnje obravnave s sklepom o zavrženju (peti odstavek 117. člena v povezavi s 101. členom Zakona o uresničevanju javnega interesa za kulturo – Uradni list RS, št. 77/07 – UPB1, 56/08, 4/2010 in 20/2011).

10. Način obravnavanja vlog in odločanje o izboru

Vloge, prispele na javni projektni razpis JR10–KNJIGA–2012, bo pregledovala odpiralna komisija JAK.

JAK bo prijavitelje, katerih vloge bodo formalno nepopolne, pozvala, da jih v roku petih (5) dni po prejetju poziva JAK, dopolnijo. Če prijavitelji ne bodo dopolnili formalno nepopolnih vlog v zahtevanem roku, bodo vloge s sklepom o zavrženju izločene iz nadaljnje obravnave (šesti odstavek 117. člena v povezavi s tretjim odstavkom 100. člena Zakona o uresničevanju javnega interesa za kulturo – Uradni list RS, št. 77/2007 – UPB1, 56/2008, 4/2010 in 20/2011). 

Pravočasne in popolne vloge ter vloge upravičenih oseb bodo predložene v obravnavo pristojnim strokovnim komisijam JAK.

O dodelitvi sredstev bo na podlagi poročila pristojnih strokovnih komisij JAK odločil direktor JAK z odločbo o sofinanciranju posameznega kulturnega projekta.
11. Dokumentacija javnega razpisa JR10–KNJIGA–2012
Dokumentacija javnega razpisa JR10–KNJIGA–2012 obsega:
– besedilo javnega razpisa JR10–KNJIGA–2012,
– prijavne obrazce za posamezna področja razpisa JR10–KNJIGA–2012:
a) Izdaja knjig (IK): 
· prijavni obrazec OBR1–IK Predstavitev projekta z izjavami prijavitelja, vzorcem pogodbe in obveznimi prilogami,
· prijavni OBR2–IK Finančna konstrukcija projekta.
b) Izdaja revij (IR): 
· prijavni obrazec OBR1–IR Predstavitev projekta z izjavami prijavitelja, vzorcem pogodbe in obveznimi prilogami,

· prijavni OBR2–IR Finančna konstrukcija projekta.
c) Bralna kultura (BK):
· prijavni obrazec OBR1–BK Predstavitev projekta z izjavami prijavitelja, vzorcem pogodbe in obveznimi prilogami,
· prijavni OBR2–BK Finančna konstrukcija projekta.
d) Literarne prireditve (LP):
· prijavni obrazec OBR1–LP Predstavitev projekta z izjavami prijavitelja, vzorcem pogodbe in obveznimi prilogami,
· prijavni OBR2–LP Finančna konstrukcija projekta.
e) Mednarodno sodelovanje (MS):
· prijavni obrazec OBR1–MS Predstavitev projekta z izjavami prijavitelja, vzorcem pogodbe in obveznimi prilogami, 
· prijavni OBR2–MS Finančna konstrukcija projekta.
f) Delovne štipendije (DŠ):
· prijavni obrazec OBR1–DŠ Predstavitev prijavitelja z izjavami, vzorcem pogodbe in obveznimi prilogami.
Dokumentacija javnega razpisa je na voljo na spletni strani JAK www.jakrs.si. Dokumentacijo javnega razpisa JR10–KNJIGA–2012 lahko zainteresirani v roku javnega razpisa dvignejo v glavni pisarni JAK vsak delovnik med 10. in 12. uro.

Prijavitelji morajo predložiti v celoti izpolnjeno naslednjo dokumentacijo razpisa JR10–KNJIGA–2012:
a) Izdaja knjig (IK) 
· prijavni obrazec OBR1–IK Predstavitev projekta z izjavami prijavitelja, vzorcem pogodbe in obveznimi prilogami,
· prijavni OBR2–IK Finančna konstrukcija projekta.

b) Izdaja revij (IR): 

· prijavni obrazec OBR1–IR Predstavitev projekta z izjavami prijavitelja, vzorcem pogodbe in obveznimi prilogami,

· prijavni OBR2–IR Finančna konstrukcija projekta.
c) Bralna kultura (BK):

· prijavni obrazec OBR1–BK Predstavitev projekta z izjavami prijavitelja, vzorcem pogodbe in obveznimi prilogami,
· prijavni OBR2–BK Finančna konstrukcija projekta.
d) Literarne prireditve (LP):
· prijavni obrazec OBR1–LP Predstavitev projekta z izjavami prijavitelja, vzorcem pogodbe in obveznimi prilogami,
· prijavni OBR2–LP Finančna konstrukcija projekta.
e) Mednarodno sodelovanje (MS):

· prijavni obrazec OBR1–MS Predstavitev projekta z izjavami prijavitelja, vzorcem pogodbe in obveznimi prilogami, 
· prijavni OBR2–MS Finančna konstrukcija projekta.
f) Delovne štipendije (DŠ):

· prijavni obrazec OBR1–DŠ Predstavitev prijavitelja z izjavami, vzorcem pogodbe in obveznimi prilogami.
12. Pristojne uslužbenke za informacije in pojasnila

	področje 
	uslužbenec
	telefon
	e-pošta

	Izdaja knjig
	Vlasta Vičič
	01 369 58 26
	vlasta.vicic(at)jakrs.si

	Izdaja revij
	Vlasta Vičič
	01 369 58 26
	vlasta.vicic(at)jakrs.si

	Delovne štipendije
	Vlasta Vičič
	01 369 58 26
	vlasta.vicic(at)jakrs.si

	Bralna kultura
	Tjaša Urankar
	01 369 58 25
	tjasa.urankar(at)jakrs.si

	Literarne prireditve
	Tjaša Urankar
	01 369 58 25
	tjasa.urankar(at)jakrs.si

	Mednarodno sodelovanje
	Katja Stergar
	01 369 58 27
	katja.stergar(at)jakrs.si


Informacije lahko dobite po telefonu in elektronski pošti JAK vsak delavnik med 10. in 12. uro.

13. Odpiranje vlog in obveščanje o izboru

JAK bo prijavitelje o izidih javnega razpisa obvestila najkasneje v dveh mesecih po zaključku odpiranja vlog, ki se bo pričelo 12. 1. 2012. 
Vekoslav Pregl

